b'\n_START_ARTICLE_\nPerl\n_START_PARAGRAPH_\nPerl er et fortolket h\xc3\xb8jniveau-programmeringssprog opfundet af Larry Wall i 1987._NEWLINE_Det blev skabt under Unix for at g\xc3\xb8re rapportering lettere. Siden 1987 har Perl underg\xc3\xa5et store forandringer og er i dag et generelt anvendeligt programmeringssprog, som kan afvikles p\xc3\xa5 flere forskellige platforme, herunder bl.a. Microsoft Windows og Unix._NEWLINE_Perl tilbyder kraftfulde teksth\xc3\xa5ndterings-mekanismer, som ikke ses i noget andet programmeringssprog, bl.a. ved hj\xc3\xa6lp af regul\xc3\xa6re udtryk. Perl har modsat de fleste almindelige programmeringssprog ikke nogen begr\xc3\xa6nsning mht. l\xc3\xa6ngder p\xc3\xa5 data. Perl ses oftest brugt i forbindelse med webside-programmering (CGI-scripts). Som webside-programmeringssprog konkurrerer Perl is\xc3\xa6r mod sprog som PHP, Ruby og Python. Perl bliver ofte refereret til som "The Swiss Army chainsaw of programming languages" pga. sin fleksibilitet og generelle anvendelighed.'